עלי בן פליס

עלי בן פליס (בברברית: ⴰⵍⵉ ⴱⴻⵏⴼⵍⵉⵙ; בערבית: على بن فليس; נולד ב-8 בספטמבר 1944) הוא משפטן ופוליטיקאי אלג'יראי-ברברי שכיהן כראש ממשלת אלג'יריה במשך שלוש שנים. הוא היה מועמדה של החזית הלאומית לשחרור אלג'יריה בבחירות לנשיאות אלג'יריה ב-2004 וב-2014. בן פליס נולד ב-8 בספטמבר 1944 בעיר באתנה, העיר החמישית בגודלה באלג'יריה. כשהיה בן 13 איבד את אביו ואת אחיו הגדול במלחמת העצמאות של אלג'יריה. למד בבית ספר יסודי בבאתנה והמשיך את לימודיו בקונסטנטין בתיכון חיחי אל-מכי, שם קיבל את תעודת הבגרות שלו. הוא נרשם לפקולטה למשפטים ולמדעי הכלכלה בעיר הבירה אלג'יר, ובשנת 1968 סיים את לימודיו וקיבל רישיון. הוא הועסק במשרת שופט בבית המשפט העירוני באלג'יר באוקטובר 1968, אחר כך היה לשופט מוסמך ברשות המרכזית במשרד המשפטים, שם היה מנהל אגף אחראי על נוער עברייני מדצמבר 1968 עד סוף 1969. אז קיבל את תפקיד נציג המדינה בבית המשפט של באתנה מ-1969 עד 1971, לפני שהתקדם למשרת תובע כללי במועצה השופטת של קונסטנטין בשנת 1971. הוא החזיק במשרה זו עד שנת 1974, מועד הצטרפותו לסגל עורכי הדין. בן פליס עבד כעורך דין בעיר באתנה ונבחר ליו"ר ארגון עורכי הדין באזור באתנה בין השנים 1983–1985. באותה תקופה היה חבר הוועדה המבצעת והמועצה הלאומית של הארגון הארצי של עורכי הדין. בשנת 1987 נבחר בפעם השנייה ליו"ר ארגון עורכי הדין של באתנה, עד שנת 1988. הוא נשוי ואב לארבעה ילדים. בשנת 1988 נבחר לכהן כשר המשפטים, והחזיק במשרה זו בתקופת כהונתן של שלוש ממשלות רצופות (ממשלת קאצדי מרבאח, ממשלת מולוד חמרוש, וממשלת סיד אחמד ע'זאלי). בעת כהונתו הארוכה כשר משפטים (1988–1991), מערכת המשפט באלג'יריה עברה רפורמות רבות. הוקמו רשויות משפט שונות. בפעם הראשונה מאז קבלת העצמאות של אלג'יריה התקבלה עצמאותה של הרשות השופטת, בכך שהיא הופרדה מהרשות המבצעת. כמה חוקים אחרים הועברו תחת בן פליס: חוק המסדיר את המקצוע עורך דין באלג'יריה ומקנה לעורכי הדין זכויות ההגנה, בדינים הקשורים לנוטריון, הוצאה לפועל וכן טקסטים המתייחסים ללשכת הרשם. בן פליס דאג לשפר את תנאי הכליאה. הוא גם דאג שלאזרחי אלג'יריה יהיה זכות לסנגור הוא התפטר מהממשלה לאחר שחלק מהרפורמות שרצה להעביר לא עברו. עלי בן פליס מונה לתפקיד ראש ממשלת אלג'יריה באוגוסט 2000. כהונתו חודשה ביוני 2002. במהלך תקופה זו, הוא יישם סגנון חדש של ממשל המבוסס על דיאלוג והתייעצות עם האזרחים. המומחיות המשפטית שלו והפתיחות שלו אפשרו לו לנטרל קונפליקטים חברתיים רבים. כראש ממשלה, הוא הורה לדבוק ביוזמות החקיקה שלו וברפורמות הכלכליות והחברתיות שהעביר כשר משפטים. הוא עזב את תפקידו כראש הממשלה בשנת 2003 במטרה להתמודד לנשיאות אלג'יריה. בן פליס היה המועמד העיקרי שהתמודד מול נשיא אלג'יריה המכהן עבד אל-עזיז בותפליקה. למרות היותו מועמד מוביל, היה פער ניכר בין אחוזי הקולות של בן פליס לבין אלה של בותפליקה (85% לבותפליקה ו-6.4 לבן פליס), בין היתר בעקבות אחוז ההצבעה הנמוך (58.1%). בסך הכל קיבל בן פליס 653,951 קולות וסיים במקום השני. בן פליס ותומכיו טענו כי במהלך הבחירות נפלו אי סדרים ואף הוגשו תלונות לוועדה האחראית על ניהול הבחירות. בן פליס העדיף שלא להתמודד בבחירות לנשיאות אלג'יריה 2009, שגם בהן ניצח הנשיא המכהן בותפליקה. עשר שנים לאחר הבחירות בהן סיים מקום שני, הודיע בן פליס ב-19 בינואר על כוונתו להתמודד בבחירות לנשיאות אלג'יריה. בבחירות אלה התמודד מטעם מפלגת העצמאות של אלג'יריה וסיים במקום השני (אחרי הנשיא בותפליקה) לאחר שזכה ב-1,244,918 קולות, שהיוו 12.185 מהקולות. גם בבחירות אלה אחוז ההצבעה היה מאוד נמוך, 51.7%. ראש ממשלת אלג'יריה מדיה וקבצים בנושא עלי בן פליס בוויקישיתוף אתר האינטרנט הרשמי של עלי בן פליס (בצרפתית) מהומות באזור הברברי בבחירות לנשיאות, באתר הארץ, 9 באפריל 2004 Q&A: Ali Benflis' take on Algerian politics, באתר אל-ג'זירה (באנגלית) המועמדים לנשיאות אלג'יריה 2004, באתר BBC שיעור הצבעה הנמוך בתולדות אלג'יריה; מפלגת השלטון זכתה, באתר הארץ, 2 ביוני 2002 נשיא אלג'יריה בוטפליקה נבחר לכהונה שנייה, באתר ynet, 9 באפריל 2004 Former Algerian PM Benflis announces his candidacy for April presidential election, באתר פוקס ניוז אלג'יריה: הנשיא המכהן בוטפליקה זכה בבחירות עם 81.5% מהקולות, באתר ynet, 18 באפריל 2014 Algeria's President Bouteflika wins fourth term, באתר BBC